[{"text_idx": "#000000", "text": "Sri Lanka on u\u0308ks veider riik, u\u0308ldse mitte nagu India. Keegi ei tu\u0308ki ta\u0308naval ka\u0308tt suruma ja meiega koos pilti tegema \u2013 halloo, millega te siin siis so\u0303prade ees uhkeldate? Meeste kauneimat ehet vuntse kantakse siin kurvastavalt va\u0308he, selle asemel edvistavad noored mehed moekate z\u030celeesoengute ja lo\u0303uga raamiva peene habemetriibuga. Ka riietusega ahvitakse ja\u0308rele mandunud la\u0308a\u0308nt. Osal inimestel pole igavusest muud teha kui ta\u0308navaid koristada. Isegi puulehti lu\u0308katakse luuaga kokku. Ta\u0308naval elavad loomad on puhta na\u0308ljas, sest pru\u0308gi visatakse pru\u0308gikasti. Ta\u0308navaruumi, mida vo\u0303iks kasutada liikluse ja so\u0303idukite jaoks, on raisatud ko\u0303nniteede ehitamiseks. Jalaka\u0308ijaid pu\u0308u\u0308takse sujuva kulgemise asemel suunata teele maalitud u\u0308leka\u0308iguradadele. Ka ehitajad ja kinnisvaraarendajad priiskavad, kasutades mo\u0303ttetult kalleid materjale nagu klaas ja metall, kui ometi on ka\u0308epa\u0308rast vanu laudu, vineeri- ja papitu\u0308kke."}, {"text_idx": "#000001", "text": "Me ei kannatanud sellist la\u0308a\u0308ne ja\u0308releahvimist va\u0308lja ja la\u0308ksime kohalikku botaanikaaeda, et kogeda kas vo\u0303i midagi ehedat. Nu\u0308u\u0308d on meie fotokates sadu pilte puudest, nahkhiirtest ja pa\u0308rdikutest. Loodus ei reeda kunagi. O\u0303petas meid hoopis tundma kapsapalmi, kahurikuulipuud, vorstipuud ja leivapuud."}, {"text_idx": "#000002", "text": "Pa\u0308ev sai sisuka punkti o\u0303htuso\u0308o\u0308giga, mis toimus meid majutava perekonna elutoas. Pa\u0308a\u0308sesime tutvumisest teiste selle kodu o\u0308o\u0308majalistega, sest u\u0308ks ko\u0303rges eas ameeriklasest ha\u0308rra oli meie saabudes suutnud juba u\u0308leja\u0308a\u0308nud seltskonna lauast minema peletada. Ha\u0308rra esines nimelt katkematu monoloogiga sellest, kuidas ta Indias eneseleidmisega on tegelenud. To\u0303desime ro\u0303o\u0303muga, et u\u0308ht enesekeskset oma naba imetlejat ei riku ka aastaku\u0308mned ta\u0308is vaimseid praktikaid. Just sellise valgustuse poole oleme ka ise teel!"}, {"text_idx": "#000003", "text": "9 thoughts to \u201cKuhu suundud, Sri Lanka?\u201d"}, {"text_idx": "#000005", "text": "Kas kapsapalm ,leivapuu ja vorstipuu ei vo\u0303iks ka meil kasvada ?\nAiandusinimesena tean , et \u2013 ei.Aga fantaseerida ju vo\u0303ib. Head\nedasiavastamist. Inge, kui tagasi jo\u0303uad, hakka reisikirjade\navaldamisele mo\u0303tlema. Huvitavad seiklused ju varnast vo\u0303tta."}, {"text_idx": "#000006", "text": "Puud olid ilmatuma uhked, pea ko\u0303iki tahaks Eestisse ka. Pildistasime sulle neid u\u0308ksjagu. Mis avaldamisse puutub, siis nii poliitiliselt ebakorrektne jutt ei su\u0308nni ilmselt liiga avalikuks teha. See rohkem enda lo\u0303bu pa\u0308rast."}, {"text_idx": "#000007", "text": "Sebi mo\u0303ni vorstipuu ja kapsataime seeme siois kaasa ka, tore, kui toit puu otsas kasvaks:)"}, {"text_idx": "#000011", "text": "Ei too siin midagi vo\u0303o\u0303rliike kaasa \u2013 alles oli vaja a\u0308ppi, et kaalikas poes a\u0308ra tunda :\u2013). Ootan huviga botaanilist fotoreportaazhi."}, {"text_idx": "#000013", "text": "Leave a Reply Cancel reply"}]